Γκαμπριέλα Σπάνικ

Η Γκαμπριέλα Έλενα Σπάνικ Ουτρέρα (ισπανικά: Gabriela Elena Spanic Utrera, γενν. 10 Δεκεμβρίου 1973) είναι Βενεζουελανή ηθοποιός και τραγουδίστρια, γνωστή για τους ρόλους της σε σαπουνόπερες όπως Η Σφετερίστρια (La usurpadora,1998-1999), Όλα για την αγάπη (Por tu amor, 1999-2000), και Ρωξάνη, μια ελεύθερη γυναίκα (Prisionera, 2004-2005).

Η Γκαμπριέλα Σπάνικ έχει υπογράψει με τις εταιρείες παραγωγής Televisa, Telemundo, TV Azteca.

 Πρώιμα χρόνια 
Γεννήθηκε στο Καράκας και μεγάλωσε στο Ορτίζ της Βενεζουέλας, από Κροάτη πατέρα (τον Κασιμίρο Σπάνικ) και Βενεζουελανή μητέρα (τη Νόρμα Ουτρέρα). Έχει μια δίδυμη αδερφή, την Ντανιέλα, που είναι μοντέλο, ηθοποιός και παρουσιάστρια, μια μικρότερη αδερφή, την Πατρίτσια και έναν μικρότερο αδερφό, τον Αντόνιο. Σπούδασε Ψυχολογία στο Andrés Bello Catholic University του Καράκας.

 Καριέρα 

 Υποκριτική 
Η Γκαμπριέλα Σπάνικ έλαβε μέρος στα καλλιστεία της Βενεζουέλας το 1992 και πήρε τον πρώτο τίτλο. Το 1994 πρωταγωνίστησε στη σειρά Como tú, ninguna, η οποία σημείωσε τεράστια επιτυχία παγκοσμίως, καθώς θεωρήθηκε το καλύτερο έργο της Βενεζουέλας. Έτσι το 1998 δέχτηκε μια πρόταση από το Μεξικό να είναι πρωταγωνίστρια στη σαπουνόπερα Η σφετερίστρια, η οποία έχει παίξει σε πάνω από 160 χώρες & έχει μεταφραστεί σε περισσότερες από 25 γλώσσες ανά τον κόσμο. Έχει ανακηρυχθεί ως η "Βασίλισσα της Σαπουνόπερας", αφού έχει παίξει σε πάρα πολλές σειρές που έχουν απήχηση σε όλο τον κόσμο. Άλλες δύο σειρές οι οποίες έπαιξαν στην Ελλάδα ήταν το Όλα για την αγάπη το 1999 & το Ρωξάνη, μια ελεύθερη γυναίκα το 2004. Τον Ιούλιο του 2016 η Γκαμπριέλα Σπάνικ μαζί με τον ηθοποιό Ιγκνάσιο Λόπεζ Τάρσο έπαιξαν στο θεατρικό Un Picasso.

 Μουσική 
Η Γκαμπριέλα Σπάνικ το 2005 κυκλοφόρησε το άλμπουμ TOTAL. Το 2014 κυκλοφόρησε το CD En carne viva. Το 2016 κυκλοφόρησε ένα καινούργιο άλμπουμ με καινούργιες & παλιές επιτυχίες της λατίνας τραγουδίστριας και άλλα τραγούδια, όπως το Donde Quiera, Toda de ley. Τραγούδησε στο έργο Como tu ninguna (1994) το Necesito El Mar και στο Tierra de passiones (2006) τους τίτλους αρχής, το Necesito tu tierra, και το Tu perdon. Έχει ερμηνεύσει το τραγούδι senora-senora εντός καθολικού ναού προς τιμήν της Παναγίας της Γουαδελούπης και τέλος το Χριστουγεννιάτικο τραγούδι Cascabel.

Λοιπά επαγγελματικά εγχειρήματα
Η Γκαμπριέλα Σπάνικ το 2006 κυκλοφόρησε DVD γυμναστικής,  το 2016 δημοσίευσε βιβλίο μαγειρικής με τίτλο Μi vida entre recetas και κυκλοφόρησε το άρωμα Amor Total της εταιρείας Zermat.

 Προσωπική ζωή 
Από το 1997 μέχρι το 2003 ήταν παντρεμένη με τον Βενεζουελανό ηθοποιό Μιγκέλ ντε Λεόν. Έχει έναν γιο, τον Γκαμπριέλ ντε Χεσούς Σπάνικ, γεννημένο στις 7 Ιουλίου 2008.

Παραπομπές

 Εξωτερικοί σύνδεσμοι 

 - Επίσημη Ιστοσελίδα 
 - Ιστοσελίδα στο IMDb
 - Ιστοσελίδα στο Alma-Latina

Κατηγορία:Βενεζουελάνοι ηθοποιοί